Χορήγηση Άδειας Διανομής Εμφιαλωμένου Υγραερίου
Αίτηση για χορήγηση άδειας στην ελληνική γλώσσα, σύμφωνα με το έντυπο αίτησης που καθορίζεται στο Παράρτημα 1 του Κανονισμού Αδειών (υ.α. Δ2/16570/2005, ΦΕΚ Β 1306).
Υπογράφεται από το φυσικό πρόσωπο και σε περίπτωση νομικού προσώπου από τον διαχειριστή ή το νόμιμο εκπρόσωπο του. Πρέπει να περιλαμβάνει κατ ελάχιστον τα στοιχεία που ορίζονται στο Έντυπο Αίτησης του Παραρτήματος και 1 του Κανονισμού Αδειών (υ.α. Δ2/16570/2005, ΦΕΚ Β 1306), όπως ισχύει. Με την αίτηση συνυποβάλλεται φάκελος με τα απαιτούμενα για τη χορήγηση της άδειας στοιχεία. Σε περίπτωση μη νόμιμης υπογραφής της αίτησης ή μη συνυποβολής φακέλου με τα ανωτέρω στοιχεία, η αίτηση δεν εξετάζεται και τίθεται στο αρχείο.
Κατάθεση από τον αιτούντα (δια ζώσης ή ταχυδρομικά)
Τα φυσικά πρόσωπα που είναι τα ίδια κάτοχοι άδειας του ν. 3054/2002 ή που είναι μέλη του Διοικητικού Συμβουλίου της αιτούσας εταιρείας ή είναι εκπρόσωποι αυτής πρέπει να μην έχουν καταδικαστεί με αμετάκλητη δικαστική απόφαση για οικονομικό έγκλημα (ιδίως λαθρεμπορία, νοθεία, απάτη, αισχροκέρδεια, αποδοχή και διάθεση προϊόντων εγκλήματος, πλαστογραφία, υπεξαίρεση, εκβίαση, δωροδοκία) και για παράβαση του άρθρου 16 του ν. 3054/2002 (ΦΕΚ Α 230) όπως ισχύει.
Ο αιτών πρέπει να διαθέτει μεταφορικά μέσα (ιδιόκτητα ή μίσθωμενα), κατάλληλα για διακίνηση εμφιαλωμένου υγραερίου
Προϋποθέσεις περί μη τέλεσης αξιόποινων πράξεων
Η διαδικασία αφορά στην έκδοση άδειας που απαιτείται για την λιανική εμπορία εμφιαλωμένου υγραερίου εντός της Ελληνικής επικράτειας.
Βεβαίωση έναρξης άσκησης επιτηδεύματος ή μεταβολής για τους ήδη επαγγελματίες.
Οργανωτική και διοικητική δομή του νομικού προσώπου.
Δήλωση για τυχόν υπάρχοντες δεσμούς του νομικού προσώπου και συμμετοχές σε άλλες εταιρείες ή ομίλους εταιρειών, τουλάχιστον όσον αφορά στη δραστηριότητά του εντός Ελλάδας.
Το πλέον πρόσφατο κωδικοποιημένο καταστατικό του νομικού προσώπου, θεωρημένο από την αρμόδια αρχή.
Αντίγραφο του αρχικής εταιρικής σύμβασης (καταστατικού) και των τυχόν τροποποιήσεων, θεωρημένο από την αρμόδια αρχή.
ΦΕΚ / Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί σύστασης του νομικού προσώπου και τροποποιήσεων του καταστατικού του.
Πρόσφατο γενικό πιστοποιητικό του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ.
ΦΕΚ / Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί συγκρότησης Διοικητικού Συμβουλίου του νομικού προσώπου και εκπροσώπησης αυτού.
ΦΕΚ / Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περί πιστοποίησης καταβολής αρχικού μετοχικού κεφαλαίου, καθώς και κάθε μεταγενέστερης αύξησής του.
Αποτελέσματα χρήσης και ισολογισμοί των τριών τελευταίων οικονομικών ετών, εφόσον υφίστανται, συνοδευόμενοι από τις αντίστοιχες εκθέσεις ορκωτών λογιστών και τα σχετικά πιστοποιητικά ελέγχου, καθώς και τα αντίγραφα εκθεσεων πεπραγμένων.
Αντίγραφο ποινικού μητρώου του αιτούντος, εκδοθέν εντός των προηγούμενων εξήντα (60) ημερών από την ημερομηνία υποβολής της αίτησης.
Δελτία αστυνομικών ταυτοτήτων ή διαβατηρίων των αιτούντων ως εξής: (α) Φυσικών προσώπων ή (β) εταιρειών (μέλη Διοικητικού Συμβουλίου και νόμιμοι εκπρόσωποι σε περίπτωση που ο αιτών είναι Ανώνυμη Εταιρεία (Α.Ε.), ή διαχειριστές και εκπρόσωποι σε περίπτωση που ο αιτών είναι Εταιρεία Περιορισμένης Ευθύνης (Ε.Π.Ε.), Ομόρρυθμη Εταιρεία (Ο.Ε.), Ετερόρρυθμη Εταιρεία (Ε.Ε.), Ιδιωτική Κεφαλαιουχική Εταιρεία (Ι.Κ.Ε.)).
Πιστοποιητικό του νομικού προσώπου περί μη πτώχευσης, μη υποβολής αίτησης περί κήρυξης σε πτώχευση, μη υποβολής σε εκκαθάριση, αναγκαστική διαχείριση ή πτωχευτικό συμβιβασμό (Ενιαίο Πιστοποιητικό Δικαστικής Φερεγγυότητας).
Φορολογική ενημερότητα του νομικού προσώπου.
Ασφαλιστική ενημερότητα eΕΦΚΑ του νομικού προσώπου.
Άδεια λειτουργίας αποθηκευτικών χώρων εμφιαλωμένου υγραερίου.
Βεβαίωση ισχύος άδειας λειτουργίας αποθηκευτικών χώρων εμφιαλωμένου υγραερίου.
Σύμβαση μίσθωσης/παραχώρησης αποθηκευτικών χώρων.
Αποδεικτικό ηλεκτρονικής υποβολής στην εφαρμογή Taxisnet των συμβάσεων μίσθωσης/παραχώρησης αποθηκευτικών χώρων.
Αναλυτική κατάσταση των ιδιόκτητων ή μισθωμένων μεταφορικών μέσων
Σύμβαση μίσθωσης μεταφορικών μέσων για τη μεταφορά εμφιαλωμένου υγραερίου
Αποδεικτικό υποβολής της κατάστασης συμφωνητικών της παραγράφου 16 του άρθρου 8 του ν.1882/90 (βάσει της 1065606/7222/ΔΕ-Β/18.07.2000 αυο) στην εφαρμογή Taxisnet.
Υπεύθυνη δήλωση του νόμιμου εκπροσώπου του νομικού προσώπου νομίμως θεωρημένη για το γνήσιο της υπογραφής, στην οποία βεβαιώνεται ότι όλα τα στοιχεία που περιλαμβάνονται στην αίτηση είναι αληθή.
Κατατίθεται η οργανωτική και διοικητική δομή του νομικού προσώπου υπό τη μορφή οργανογράμματος, σε περίπτωση που ο αιτών είναι νομικό πρόσωπο.
1. Σε περίπτωση που ο αιτών είναι νομικό πρόσωπο, ο νόμιμος εκπρόσωπος του νομικού προσώπου δηλώνει την ύπαρξη ή μη δεσμών ή συμμετοχών του νομικού προσώπου σε άλλες εταιρείες ή ομίλους εταιρειών. 2. Ειδικά στην περίπτωση που ο αιτών είναι Ανώνυμη Εταιρεία (Α.Ε.), ο νόμιμος εκπρόσωπος του νομικού προσώπου δηλώνει την ύπαρξη ή μη δεσμών ή συμμετοχών του νομικού προσώπου σε άλλες εταιρείες ή ομίλους εταιρειών, τουλάχιστον όσον αφορά στη δραστηριότητά του εντός Ελλάδας.
Κατατίθεται σε περίπτωση που ο αιτών είναι νομικό πρόσωπο (Ανώνυμη Εταιρεία (Α.Ε.).
1. Κατατίθεται σε περίπτωση που ο αιτών είναι Εταιρεία Περιορισμένης Ευθύνης (Ε.Π.Ε.) ή Ιδιωτική Κεφαλαιουχική Εταιρεία (Ι.Κ.Ε.), ή Ομόρρυθμη Εταιρεία (Ο.Ε.), ή Ετερόρρυθμη Εταιρεία (Ε.Ε.). 2. Σε περίπτωση που έχει λάβει χώρα κωδικοποίηση του καταστατικού του νομικού προσώπου, κατατίθεται επιπλέον το πλέον πρόσφατο κωδικοποιημένο καταστατικό, συνοδευόμενο από τη σχετική Ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ. 3. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ.
1. Κατατίθεται σε περίπτωση που ο αιτών είναι Ανώνυμη Εταιρεία (Α.Ε.), ή Εταιρεία Περιορισμένης Ευθύνης (Ε.Π.Ε.) 2. Ειδικά στην περίπτωση που ο αιτών είναι Εταιρεία Περιορισμένης Ευθύνης (Ε.Π.Ε.), κατατίθενται ΦΕΚ/Ανακοινώσεις του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ, περιλήψεων της αρχικής εταιρικής σύμβασης (καταστατικού) του νομικού προσώπου και των τυχόν τροποποιήσεών της. 3. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ. 4. Για την αναζήτηση ΦΕΚ ο σχετικός σύνδεσμος είναι: http://w...earchFek
1. Κατατίθεται σε περίπτωση που ο αιτών είναι Ανώνυμη Εταιρεία (Α.Ε.), ή Εταιρεία Περιορισμένης Ευθύνης (Ε.Π.Ε.) ή Ιδιωτική Κεφαλαιουχική Εταιρεία (Ι.Κ.Ε.), ή Ομόρρυθμη Εταιρεία (Ο.Ε.), ή Ετερόρρυθμη Εταιρεία (Ε.Ε.) 2. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ.
1. Κατατίθεται σε περίπτωση που ο αιτών είναι Ανώνυμη Εταιρεία (Α.Ε.). 2. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ. 3. Για την αναζήτηση ΦΕΚ ο σχετικός σύνδεσμος είναι: https://www.et.gr/SearchFek
1. Κατατίθεται σε περίπτωση που ο αιτών είναι Ανώνυμη Εταιρεία (Α.Ε.). 2. Σε περίπτωση που δεν έχει εκδοθεί σχετικό ΦΕΚ, υποβάλλεται σχετική ανακοίνωση της αρμόδιας διεύθυνσης του Υπουργείου Ανάπτυξης ή της αρμόδιας Νομαρχίας/Περιφέρειας. 3. Ο σχετικός σύνδεσμος αφορά στην ανακοίνωση του αρμόδιου Εμπορικού και Βιομηχανικού Επιμελητηρίου/Υπηρεσία ΓΕΜΗ. 4. Για την αναζήτηση ΦΕΚ ο σχετικός σύνδεσμος είναι: https://www.et.gr/SearchFek
Κατατίθεται σε περίπτωση που ο αιτών είναι Ανώνυμη Εταιρεία (Α.Ε.).
1. Σε περίπτωση που ο αιτών είναι νομικό πρόσωπο, κατατίθενται αντίγραφα ποινικών μητρώων των διαχειριστών ή των μελών του Διοικητικού Συμβουλίου του νομικού προσώπου και των νόμιμων εκπροσώπων του, εκδοθέντα εντός των προηγούμενων εξήντα (60) ημερών από την ημερομηνία υποβολής της αίτησης. 2. Σε περίπτωση Ομόρρυθμης Εταιρείας (Ο.Ε.) ή Ετερόρρυθμης Εταιρείας (Ε.Ε.) ή Εταιρείας Περιορισμένης Ευθύνης (Ε.Π.Ε.) ή Ιδιωτικής Κεφαλαιουχικής Εταιρείας (Ι.Κ.Ε.), κατατίθεται επιπλέον επίσημο έγγραφο από το οποίο απορρέει η νόμιμη εκπροσώπηση.
Κατατίθεται σε περίπτωση που ο αιτών είναι νομικό πρόσωπο.
Κατατίθεται σε περίπτωση που ο αιτών είναι φυσικό πρόσωπο.
Κατατίθεται αντίγραφο φορολογικής ενημερότητας σε ισχύ.
Κατατίθεται αντίγραφο ασφαλιστικής ενημερότητας σε ισχύ, εκδοθέν από τον Ηλεκτρονικό Εθνικό Φορέα Κοινωνικής Ασφάλισης.
Κατατίθεται σε περίπτωση που ο αιτών διαθέτει αποθηκευτικούς χώρους. Επίσης καταθέτει στοιχεία σχετικά με την εκπλήρωση των προϋποθέσεων ασφαλούς λειτουργίας αυτών σύμφωνα με την υ.α. Δ3/14858/1993 και το ν. 3325/2005 (ΦΕΚ Α 68), όπως ισχύουν.
Σε περίπτωση που ο αιτών διαθέτει αποθηκευτικούς χώρους για εμφιαλωμένο υγραέριο, κατατίθεται πρόσφατη βεβαίωση της αρμόδιας υπηρεσίας που να βεβαιώνει ότι η άδεια λειτουργίας των εν λόγω αποθηκευτικών χώρων, βρίσκεται σε ισχύ.
Κατατίθεται σε περίπτωση που ο αιτών διαθέτει μισθωμένους/παραχωρημένους αποθηκευτικούς χώρους.
Κατατίθεται σε περίπτωση μισθωμένων/παραχωρημένων αποθηκευτικών χώρων.
Κατατίθενται για τα οχήματα που περιλαμβάνονται στην αναλυτική κατάσταση μεταφορικών μέσων. Τα οχήματα πρέπει να είναι κατάλληλα για τη μεταφορά επαναπληρούμενων φιαλών υγραερίων.
Κατατίθεται σε περίπτωση σύναψης σύμβασης μίσθωσης μεταφορικών μέσων/ μεταφοράς για τη διακίνηση πετρελαιοειδών προϊόντων.
Κατατίθεται για καθεμία σύμβαση μίσθωσης μεταφορικών μέσων διακίνησης εμφιαλωμένου υγραερίου.
Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/. 1. Αναζητάται προκειμένου να αναζητηθεί αυτεπάγγελτα το ποινικό μητρώο του αιτούντος. 2. Σε περίπτωση που ο αιτών είναι νομικό πρόσωπο, αναζητούνται αυτεπάγγελτα αντίγραφα των δελτίων ταυτότητας ή κατατίθενται αντίγραφα των διαβατηρίων των διαχειριστών ή των μελών του Διοικητικού Συμβουλίου του νομικού προσώπου και των νόμιμων εκπροσώπων του. 3. Σε περίπτωση προσκόμισης διαβατηρίου θα πρέπει να σημειώνονται επιπλέον τα ονόματα των γονέων του φυσικού προσώπου. 4. Σε περίπτωση Ομόρρυθμης Εταιρείας (Ο.Ε.) ή Ετερόρρυθμης Εταιρείας (Ε.Ε.) ή Εταιρείας Περιορισμένης Ευθύνης (Ε.Π.Ε.) ή Ιδιωτικής Κεφαλαιουχικής Εταιρείας (Ι.Κ.Ε.), κατατίθεται επιπλέον επίσημο έγγραφο από το οποίο απορρέει η νόμιμη εκπροσώπηση.
Έκδοση Άδειας Διανομής Εμφιαλωμένου Υγραερίου
Διεύθυνση Ανάπτυξης Περιφερειακής Ενότητας
Η απόφαση χορήγησης άδειας διανομής εμφιαλωμένου υγραερίου αναρτάται στο πρόγραμμα Διαύγεια και στην ιστοσελίδα της αδειοδοτούσας αρχής. 2. Στην περίπτωση τυχόν μεταβολών στα στοιχεία των αποθηκευτικών χώρων, βάσει των οποίων χορηγήθηκε η άδεια, ο κάτοχός της οφείλει να τις γνωστοποιεί στην αδειοδοτούσα αρχή προκειμένου να λάβει χώρα τροποποίηση της άδειας, σύμφωνα με το άρθρο 12 του Κανονισμού Αδειών. 3. Στην περίπτωση αλλαγής της επωνυμίας βάσει της οποίας χορηγήθηκε η άδεια, ο κάτοχός της υποχρεούται να γνωστοποιήσει την αλλαγή σύμφωνα με το πρότυπο ειδοποιητήριο σημείωμα του παραρτήματος 10 του Κανονισμού Αδειών, όπως ισχύει. Το ειδοποιητήριο υποβάλλεται στην αδειοδοτούσα αρχή συνοδευόμενο από τα στοιχεία που τεκμηριώνουν τη μεταβολή και από υπεύθυνη δήλωση στην οποία ο ενδιαφερόμενος βεβαιώνει ότι όλα τα στοιχεία που περιλαμβάνονται στο ειδοποιητήριο είναι αληθή. Η αδειοδοτούσα αρχή διατηρεί το δικαίωμα ελέγχου της ακρίβειας και ορθότητας των υποβληθέντων στοιχείων.
Οργάνωση της αγοράς πετρελαιοειδών και άλλες διατάξεις, όπως ισχύει.
Καθορισμός ανταποδοτικών τελών για την έκδοση, τροποποίηση ή επέκταση των αδειών του άρθρου 4 του ν. 3054/2002 και ετήσιων ανταποδοτικών τελών για τη χρήση αυτών, και καθορισμός προστίμων για μη καταβολή ή εκπρόθεσμη καταβολή των ετήσιων ανταποδοτικών τελών, όπως ισχύει.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή).Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Ο αιτών τη χορήγηση άδειας διανομής εμφιαλωμένου υγραερίου υποβάλλει έντυπη αίτηση, σύμφωνα με το Έντυπο Αίτησης του Παραρτήματος 1 της υ.α. Δ2/16570/05 (ΦΕΚ Β 1306) "Κανονισμός Αδειών", νομίμως υπογεγραμμένη, συνοδευόμενη από φάκελο με τα απαιτούμενα κατά την ως άνω απόφαση δικαιολογητικά στην αδειοδοτούσα αρχή ή αποστέλλει την αίτησή του με το σύνολο των δικαιολογητικών είτε ταχυδρομικώς είτε με email.
Η αίτηση εξετάζεται ως προς τη νόμιμη υπογραφή της, το περιεχόμενο αυτής σύμφωνα με το Παράρτημα 1 της υ.α. Δ2/16570/2005 (ΦΕΚ Β 1306) "Κανονισμός Αδειών" και τη συνυποβολή φακέλου δικαιολογητικών.
Εντός πέντε (5) ημερών από την υποβολή της, η αίτηση αναρτάται στην ιστοσελίδα της Αδειοδοτούσας Αρχής.
Όποιος έχει έννομο συμφέρον δικαιούται να υποβάλει στην Αδειοδοτούσα Αρχή ενστάσεις αναφορικά με την αίτηση, εντός προθεσμίας δέκα (10) ημερών από την ανάρτηση της αίτησης.
Αξιολόγηση ενστάσεων: Η Αδειοδοτούσα Αρχή κοινοποιεί στον αιτούντα αντίγραφο των ενστάσεων που υποβλήθηκαν. Ο αιτών την άδεια δικαιούται να καταθέσει στην Αδειοδοτούσα Αρχή, εντός πέντε (5) ημερών αφότου έλαβε γνώση των ενστάσεων, υπόμνημα με τις απόψεις του. Οι Ενστάσεις, καθώς και τα σχετικά υπομνήματα που υποβάλλονται, λαμβάνονται υπόψη κατά την αξιολόγηση των αιτήσεων. Αξιολόγηση φακέλου: Εξετάζεται η πληρότητα των δικαιολογητικών σύμφωνα με το ν. 3054/2002 και το Παράρτημα 5 του Κανονισμού Αδειών.
Εφόσον η αίτηση συνοδεύεται από πλήρη φάκελο δικαιολογητικών, εκδίδεται διοικητική πράξη-απόφαση χορήγησης άδειας διανομής εμφιαλωμένου υγραερίου.
Σε περίπτωση που η αίτηση δε συνοδεύεται από πλήρη φάκελο δικαιολογητικών, η υπηρεσία εντός τριάντα (30) ημερών από την ημερομηνία υποβολής της αίτησης ενημερώνει εγγράφως τον αιτούντα τάσσοντας προθεσμία δεκαπέντε (15) ημερών για την προσκόμιση των ελλειπόντων δικαιολογητικών.
Σε περίπτωση μη προσκόμισης του συνόλου των απαιτούμενων δικαιολογητικών εκδίδεται διοικητική πράξη-απόφαση απόρριψης.
Σε περίπτωση προσκόμισης του συνόλου των απαιτούμενων δικαιολογητικών εκδίδεται διοικητική πράξη-απόφαση χορήγησης άδειας διανομής εμφιαλωμένου υγραερίου.
Σε περίπτωση που δεν πληρούνται οι εξεταζόμενες προϋποθέσεις, η αίτηση δεν εξετάζεται και τίθεται στο αρχείο.
Μετά την ολοκλήρωση της αξιολόγησης φακέλου και ειδικά στην περίπτωση διαπίστωσης ελλειπόντων δικαιολογητικών, συντάσσεται έγγραφο ελλείψεων δικαιολογητικών.
Η απόφαση χορήγησης άδειας άδειας διανομής εμφιαλωμένου υγραερίου αναρτάται στο πρόγραμμα Διαύγεια και στην ιστοσελίδα της αδειοδοτούσας αρχής και κοινοποιείται στο Υπουργείο Περιβάλλοντος και Ενέργειας.
Η απόφαση απόρριψης αναρτάται στο πρόγραμμα Διαύγεια.
Η απόφαση χορήγησης άδειας διανομής εμφιαλωμένου υγραερίου αναρτάται στο στο πρόγραμμα Διαύγεια και στην ιστοσελίδα της αδειοδοτούσας αρχής και κοινοποιείται στο Υπουργείο Περιβάλλοντος και Ενέργειας.
Παραλαβή της αίτησης για χορήγηση άδειας διανομής εμφιαλωμένου υγραερίου
Ανάρτηση στην ιστοσελίδα της Αδειοδοτούσας Αρχής
Αξιολόγηση τυχόν υποβληθεισών ενστάσεων και αξιολόγηση φακέλου
Μη παραλαβή επιπλέον δικαιολογητικών ή ελλείψεις στα δικαιολογητικά
Χορήγηση άδειας διανομής εμφιαλωμένου υγραερίου